প্রবীণ রাজনীতিবিদ, বিশিষ্ট আলেমেদ্বীন, মাসিক মদীনা সম্পাদক মাওলানা মুহিউদ্দীন খান দেশের হক্বানী  আলেম-উলামাদের ঐতিহ্যবাহী প্রাচীনতম সংগঠন জমিয়তে উলামায়ে ইসলাম বাংলাদেশের ৭ সদস্য বিশিষ্ট সর্বোচ্চ নীতি র্নিধারণী ফোরাম মজলিসে খাছ এর প্রধান র্নিবাচিত হয়েছেন। গত শনিবার রাজধানীর মিরপুর আরজাবাদস্থ দলের অস্থায়ী কার্যালয়ে অনুষ্ঠিত জমিয়তে উলামায়ে ইসলাম বাংলাদেশের জাতীয় র্নিবাহী কমিটির সভায় এ সিদ্ধান্ত গৃহিত হয়। সভায় সভাপতিত্ব করেন, সংগঠনের সভাপতি খলিফায়ে মাদানী আল্লামা আব্দুল মোমিন শায়খে ইমামবাড়ী।